Lav et referat af nedenstående tekst:

Tekst:
Onsdag eftermiddag ventede klubkammerater, familie og venner i Aalborg Lufthavn, da skeetskytterne Johan Birklykke og Emil Petersen vendte hjem efter junior EM i Azerbaijan. - Det er perfekt at blive modtaget sådan. Det er specielt at prøve. Så det var dejligt, siger Johan Birklykke. Det var ikke kun gensynet, der blev fejret med flag og kram, men i den grad også de to Jetsmarkskytters præstationer ved EM. Johan Birklykke kunne stolt vise sin guldmedalje frem, mens Emil Petersen havde bronze om halsen, da han stod af flyet. I finalen sneg italieneren Elia Sdruccioli sig ind mellem de to nordjyske skytter og tog sølvet. - Det er fantastisk. Det er helt uvirkeligt. Jeg havde ambitioner, da jeg tog hjemmefra, men ikke så store her. Selvfølgelig har man lov til at drømme, men at drømmen blev til virkelighed, det er helt uvirkeligt, siger Johan Birklykke. Medaljehøsten stopper dog ikke der. Begge Jetsmarkskytter havde nemlig også en sølvmedalje med hjem. Den blev sikret i holdkonkurrencen. - Det er stort at vinde noget internationalt, og det er forhåbentlig en af mange medaljer, siger Emil Petersen.

Referat:
Johan Birklykke og Emil Petersen fra Jetsmark Sogns Skytteforening er vendt hjem fra junior-EM med medaljer af guld, sølv og bronze.